CELEX: 62021TN0036
Language: hu
Date: 2021-01-25 00:00:00
Title: T-36/21. sz. ügy: 2021. január 25-én benyújtott kereset – PO kontra Bizottság

2021.3.29.   
            
            
               HU
            
            
               Az Európai Unió Hivatalos Lapja
            
            
               C 110/32
            
         
      2021. január 25-én benyújtott kereset – PO kontra Bizottság
      (T-36/21. sz. ügy)
      (2021/C 110/36)
      Az eljárás nyelve: francia
      
         Felek
      
      
         Felperes: PO (képviselők: L. Levi és A. Blot ügyvédek)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  állapítsa meg, hogy a jelen kereset elfogadható és megalapozott;
               
            következésképpen:
      
                  —
               
               
                  semmisítse meg azon 2020. április 29-i határozatot, amelyben a felperest arról tájékoztatták, hogy elutasították a nevének az ΕΡSO/ΑD/338/17 külső versenyvizsga sikeres pályázóinak nevét tartalmazó listára való felvételét mellőző határozat felülvizsgálatára irányuló kérelmét;
               
            
                  —
               
               
                  amennyiben ez szükséges, semmisítse meg a Bizottság 2020. október 14-i, a felperes panaszát elutasító határozatát;
               
            
                  —
               
               
                  kötelezze az alperest a felperes vagyoni és nem vagyoni kárainak megtérítésére;
               
            
                  —
               
               
                  az alperest kötelezze az összes költség megtérítésére.
               
            
         Jogalapok és fontosabb érvek
      
      Keresete alátámasztása érdekében a felperes három jogalapra hivatkozik.
      
                  1.
               
               
                  Az első jogalap az Európai Unió Alapjogi Chartája (a továbbiakban: Charta) 21. cikkének megsértésére, az Európai Unió tisztviselőnek személyzeti szabályzata (a továbbiakban: személyzeti szabályzat) 1d. cikkének megsértésére, a foglalkoztatás és a munkavégzés során alkalmazott egyenlő bánásmód általános kereteinek létrehozásáról szóló 2000, november 27-i 2000/78/EK tanácsi irányelv (HL 2000. L 303., 16. o.; magyar nyelvű különkiadás 5. fejezet, 4. kötet, 79. o.) 5. cikkének megsértésére, az Egyesült Nemzetek egyezménye 2. cikkének megsértésére, a hátrányos megkülönböztetés tilalmának megsértésére, valamint az észszerű alkalmazkodási intézkedések hiányára vonatkozik.
               
            
                  2.
               
               
                  A második jogalap az indokolási kötelezettség megsértésére vonatkozik.
               
            
                  3.
               
               
                  A harmadik jogalap a gondoskodási kötelezettség megsértésére vonatkozik.